Thaumas

Thaumas (gresk: Θαῦμας, «under» eller «mirakel»)«Thaumas», Theoi Project var en gammel havgud i henhold til gresk mytologi. Han var sønn av Pontos («Havet») og Gaia («Jorden»). Han var bror til Nerevs, Forkys, Keto og Eurybia. Hesiod: Theogonien, 233–239. Thaumas var en av de svært mange havguder i de tidlige greske mytologiske forstillingene. Hans betydning gikk forut Zevs’ overherredømme, og som sådan ble hans betydning redusert av framveksten av Poseidon som ble den enerådende herskeren over havet. Hans gjenværende rolle var å være far til andre guddommer.«Thaumas In Greek Mythology», Greek Legends and Myths

 Slekt 
I henhold til Hesiod var han gift med Elektra, som personifiserte de ravfargede skyer, og som var en av okeanidene og blant de barna som ble tilskrevet dem var døtrene Iris, gudenes rappfotete budbringer og som personifiserte regnbuen, Arke som sviktet de olympiske gudene til fordel for titanene, og de skremmende harpyier «med vakkert hår», bevingede ånder eller stormgudinner. Hesiod: Theogonien, 265–269, 780–381; også Apollodorus, 1.2.6; Hyginus: Fabulæ, forord. Kallimakhos: Hymne IV: To Delos 67, og Ovid: Metamorfoser, 4.479–480. Navnene på harpyiene varier blant de antikke forfatterne.

Nonnos, en episk poet fra 500-tallet f.Kr., har gitt Thaumas og Elektra kun to barn: Iris og Hydaspes, en elvegud. Nonnos: Dionysiaká, 26.358–362.

 Mytologi 
 Hos Hesiod 
Thaumas har ingen stor posisjon i gresk mytologi. Han tilhører de første opphavlige guder, og er nevnt i Hesiods Theogonien («Gudenes tilblivelse») som «den store Thaumas» Hesiod: Theogonien 231-239 og synes å representere en legemliggjøring av «undrene» eller de mange farer som råder i havet. Han giftet seg med okeanide Elektra (eller Ozomene), en de 3000 døtrene til titanene Okeanos og Tethys. Hesiod: Theogonien 237, 265; Ovid: Metamorfoser, iv. 479, xiv. 845. 

 Hos Apollodoros 
I Apollodoros' Bibliotheka er Thaumas sønn av havguden Pontos og Gaia. Med Elektra fikk han barna Iris og de to harpyier Aello og Okypete.Apollodorus (2008): The Library of Greek Mythology, Oxford: Oxford University Press. ISBN 978-0-19-953632-0; 1.1.2.

 Andre betydninger 
Thaumas var også navnet på en kentaur.

 Referanser 

 Litteratur
 Apollodorus: Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, Massachusetts, Harvard University Press; London, William Heinemann Ltd. 1921.  Online version at the Perseus Digital Library.
 Callimachus: Callimachus and Lycophron with an English translation by A. W. Mair; Aratus, with an English translation by G. R. Mair, London: W. Heinemann, New York: G. P. Putnam 1921. Internet Archive
 Hesiod: Theogony, i The Homeric Hymns and Homerica with an English Translation by Hugh G. Evelyn-White, Cambridge, Massachusetts., Harvard University Press; London, William Heinemann Ltd. 1914. Utgave online hos Perseus Digital Library.
 Hyginus, Gaius Julius, Fabulae i Apollodorus' Library and Hyginus' Fabulae: Two Handbooks of Greek Mythology, engelsk oversettelse, med innledning av R. Scott Smith og Stephen M. Trzaskoma, Hackett Publishing Company, 2007. .
 Nonnos: Dionysiaca; engelsk oversettelse ved W.H.D. Rouse, II Books XVI–XXXV. Loeb Classical Library No. 345, Cambridge, Massachusetts, Harvard University Press; London, William Heinemann Ltd. 1940. Internet Archive
 Smith, William (1873): «Thaumas», Dictionary of Greek and Roman Biography and Mythology, London.

 Eksterne lenker 
  «Thaumas», Theoi Project med referanser og sitater fra antikke kilder

Kategori:Greske guder
Kategori:Hav- og elveguder